Document ID: 32008L0022

ΟΔΗΓΊΑ 2008/22/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
της 11ης Μαρτίου 2008
για την τροποποίηση της οδηγίας 2004/109/ΕΚ για την εναρμόνιση των προϋποθέσεων της διαφάνειας αναφορικά με την πληροφόρηση σχετικά με εκδότες των οποίων οι κινητές αξίες έχουν εισαχθεί προς διαπραγμάτευση σε ρυθμιζόμενη αγορά, όσον αφορά τις εκτελεστικές αρμοδιότητες που ανατίθενται στην Επιτροπή
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 44 και 95,
την πρόταση της Επιτροπής,
τη γνώμη της Ευρωπαϊκής Οικονομικής και Κοινωνικής Επιτροπής (1),
τη γνώμη της Ευρωπαϊκής Κεντρικής Τράπεζας (2),
Αποφασίζοντας σύμφωνα με τη διαδικασία του άρθρου 251 της συνθήκης (3),
Εκτιμώντας τα ακόλουθα:
(1)
Η οδηγία 2004/109/ΕΚ του Ευρωπαϊκού Κοινοβουλίου και του Συμβουλίου (4), προβλέπει ότι ορισμένα μέτρα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (5).
(2)
Η απόφαση 1999/468/ΕΚ τροποποιήθηκε με την απόφαση 2006/512/ΕΚ, η οποία εισήγαγε την κανονιστική διαδικασία με έλεγχο για τη θέσπιση μέτρων γενικής εμβελείας που έχουν ως αντικείμενο την τροποποίηση μη ουσιωδών στοιχείων βασικής πράξης, εκδοθείσας κατά τη διαδικασία του άρθρου 251 της συνθήκης, μεταξύ άλλων διά καταργήσεως ορισμένων από τα στοιχεία αυτά ή διά συμπληρώσεως της πράξης με νέα μη ουσιώδη στοιχεία.
(3)
Σύμφωνα με τη δήλωση του Ευρωπαϊκού Κοινοβουλίου, του Συμβουλίου και της Επιτροπής (6) σχετικά με την απόφαση 2006/512/ΕΚ, για να είναι εφαρμοστέα η κανονιστική διαδικασία με έλεγχο σε ήδη ισχύουσες πράξεις εκδοθείσες κατά τη διαδικασία του άρθρου 251 της συνθήκης, οι εν λόγω πράξεις πρέπει να προσαρμοσθούν σύμφωνα με τις εφαρμοζόμενες διαδικασίες.
(4)
Ενδείκνυται ιδίως να εξουσιοδοτηθεί η Επιτροπή να θεσπίσει τα αναγκαία μέτρα για την εφαρμογή της οδηγίας 2004/109/ΕΚ προκειμένου: να διευκρινισθούν οι τεχνικές πτυχές ορισμένων από τους ορισμούς που προβλέπονται στην εν λόγω οδηγία, κυρίως η μέγιστη διάρκεια του σύντομου κύκλου διακανονισμού, το χρονοδιάγραμμα των ημερών διαπραγμάτευσης, οι συνθήκες υπό τις οποίες ένα πρόσωπο θα πρέπει να έχει ενημερωθεί για την απόκτηση ή τη διάθεση δικαιωμάτων ψήφου, οι προϋποθέσεις ανεξαρτησίας που πρέπει να τηρούν οι ειδικοί διαπραγματευτές και οι εταιρείες διαχείρισης· να ληφθούν υπόψη οι τεχνικές εξελίξεις στις χρηματοπιστωτικές αγορές· να διευκρινισθεί ο χαρακτήρας της έκθεσης του ελεγκτή, ώστε να καθορισθεί το ελάχιστο περιεχόμενο των συνοπτικών μεμονωμένων δημοσιονομικών καταστάσεων· να γίνει περαιτέρω επεξεργασία των διαδικασιών για την κοινοποίηση και την κοινολόγηση σημαντικών μετοχών καθώς επίσης και των διαδικασιών για την υποβολή ρυθμιζόμενων πληροφοριών στις αρμόδιες αρχές του κράτους μέλους προέλευσης του εκδότη· και να καθορισθούν τα στοιχειώδη πρότυπα διάδοσης των ρυθμιζόμενων πληροφοριών και καθιέρωσης μηχανισμών αποθήκευσης. Δεδομένου ότι τα εν λόγω μέτρα είναι γενικής εμβελείας και έχουν ως αντικείμενο την τροποποίηση μη ουσιωδών στοιχείων της οδηγίας 2004/109/ΕΚ, μεταξύ άλλων διά συμπληρώσεως με νέα μη ουσιώδη στοιχεία, πρέπει να θεσπισθούν κατά την κανονιστική διαδικασία με έλεγχο του άρθρου 5α της απόφασης 1999/468/ΕΚ.
(5)
Η οδηγία 2004/109/ΕΚ προβλέπει χρονικό περιορισμό όσον αφορά τις εκτελεστικές αρμοδιότητες που ανατίθενται στην Επιτροπή. Με τη δήλωσή τους σχετικά με την απόφαση 2006/512/ΕΚ, το Ευρωπαϊκό Κοινοβούλιο, το Συμβούλιο και η Επιτροπή δήλωσαν ότι η απόφαση 2006/512/ΕΚ παρέχει οριζόντια και ικανοποιητική λύση στην επιθυμία του Ευρωπαϊκού Κοινοβουλίου να ελέγχει την εφαρμογή των πράξεων που έχουν θεσπισθεί στο πλαίσιο της διαδικασίας της συναπόφασης και ότι, κατά συνέπεια, θα πρέπει να ανατεθούν εκτελεστικές αρμοδιότητες στην Επιτροπή χωρίς χρονικά όρια. Το Ευρωπαϊκό Κοινοβούλιο και το Συμβούλιο δήλωσαν επίσης ότι θα εξασφαλίσουν την όσον το δυνατό ταχύτερη θέσπιση των προτάσεων που αποσκοπούν στην κατάργηση των διατάξεων των πράξεων οι οποίες προβλέπουν χρονικό όριο στην ανάθεση εκτελεστικών αρμοδιοτήτων στην Επιτροπή. Κατόπιν της εισαγωγής της κανονιστικής διαδικασίας με έλεγχο, θα πρέπει να διαγραφεί η διάταξη που θέτει χρονικό περιορισμό στην οδηγία 2004/109/ΕΚ.
(6)
Η Επιτροπή θα πρέπει, σε τακτά χρονικά διαστήματα, να αξιολογεί τη λειτουργία των διατάξεων σχετικά με τις εκτελεστικές αρμοδιότητες που της έχουν ανατεθεί, έτσι ώστε να δίνει τη δυνατότητα στο Ευρωπαϊκό Κοινοβούλιο και στο Συμβούλιο να προσδιορίζουν κατά πόσο η έκταση αυτών των αρμοδιοτήτων και οι διαδικαστικές απαιτήσεις που έχουν επιβληθεί στην Επιτροπή είναι οι ενδεδειγμένες και εξασφαλίζουν τόσο την αποτελεσματικότητα όσο και τη δημοκρατική υπευθυνότητα.
(7)
Η οδηγία 2004/109/ΕΚ θα πρέπει, επομένως, να τροποποιηθεί αναλόγως.
(8)
Επειδή οι τροποποιήσεις που πρέπει να γίνουν στην οδηγία 2004/109/ΕΚ με την παρούσα οδηγία είναι τεχνικού χαρακτήρα που αφορούν μόνο τη διαδικασία επιτροπής, δεν χρειάζεται να μεταφερθούν από τα κράτη μέλη στο εσωτερικό τους δίκαιο. Δεν απαιτείται, επομένως, να θεσπισθούν διατάξεις προς τούτο,
ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τροποποιήσεις
Η οδηγία 2004/109/ΕΚ τροποποιείται ως εξής:
1.
Στο άρθρο 2, η παράγραφος 3 αντικαθίσταται από το ακόλουθο κείμενο:
«3. Προκειμένου να ληφθούν υπόψη οι τεχνικές εξελίξεις στις χρηματοπιστωτικές αγορές και για να διασφαλισθεί η ομοιόμορφη εφαρμογή της παραγράφου 1, η Επιτροπή θεσπίζει, σύμφωνα με τις διαδικασίες στις οποίες παραπέμπει το άρθρο 27 παράγραφοι 2 και 2α, εκτελεστικά μέτρα για τους ορισμούς που περιέχονται στην παράγραφο 1.
Η Επιτροπή συγκεκριμένα:
α)
καθορίζει, για τους σκοπούς της παραγράφου 1 στοιχείο θ) σημείο ii), τις διαδικαστικές ρυθμίσεις σύμφωνα με τις οποίες ο εκδότης μπορεί να πραγματοποιεί την επιλογή του κράτους μέλους προέλευσης·
β)
προσαρμόζει, οσάκις ενδείκνυται για τους σκοπούς της επιλογής του κράτους μέλους προέλευσης που αναφέρεται στην παράγραφο 1 στοιχείο θ) σημείο ii), την τριετή περίοδο παρουσίας του εκδότη στη ρυθμιζόμενη αγορά, υπό το πρίσμα οιασδήποτε νέας υποχρέωσης επιβάλλει το κοινοτικό δίκαιο όσον αφορά την εισαγωγή προς διαπραγμάτευση σε ρυθμιζόμενη αγορά· και
γ)
καθορίζει, για τους σκοπούς της παραγράφου 1 στοιχείο ιβ), ενδεικτικό κατάλογο των μέσων που δεν πρέπει να θεωρούνται ηλεκτρονικά, λαμβάνοντας, επομένως, υπόψη το παράρτημα V της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών και των κανόνων σχετικά με τις υπηρεσίες της κοινωνίας των πληροφοριών (7), σύμφωνα με την κανονιστική διαδικασία στην οποία παραπέμπει το άρθρο 27 παράγραφος 2.
Τα μέτρα στα οποία αναφέρονται τα στοιχεία α) και β) του δεύτερου εδαφίου, και τα οποία έχουν ως αντικείμενο την τροποποίηση μη ουσιωδών στοιχείων της παρούσας οδηγίας διά συμπληρώσεώς της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 27 παράγραφος 2α.
2.
Στο άρθρο 5, η παράγραφος 6 τροποποιείται ως εξής:
α)
στο πρώτο εδάφιο, οι λέξεις «σύμφωνα με τη διαδικασία του άρθρου 27, παράγραφος 2» απαλείφονται·
β)
το τρίτο εδάφιο αντικαθίσταται από το ακόλουθο κείμενο:
«Τα μέτρα στα οποία αναφέρεται το στοιχείο α) θεσπίζονται σύμφωνα με την κανονιστική διαδικασία στην οποία παραπέμπει το άρθρο 27 παράγραφος 2. Τα μέτρα στα οποία αναφέρονται τα στοιχεία β) και γ), τα οποία έχουν ως αντικείμενο την τροποποίηση μη ουσιωδών στοιχείων της παρούσας οδηγίας διά συμπληρώσεώς της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 27 παράγραφος 2α.
Κατά περίπτωση, η Επιτροπή μπορεί επίσης να προσαρμόζει την πενταετή περίοδο στην οποία αναφέρεται η παράγραφος 1. Το μέτρο αυτό, το οποίο έχει ως αντικείμενο την τροποποίηση μη ουσιωδών στοιχείων της παρούσας οδηγίας, θεσπίζεται σύμφωνα με την κανονιστική διαδικασία με έλεγχο στην οποία παραπέμπει το άρθρο 27 παράγραφος 2α.».
3.
Στο άρθρο 9, η παράγραφος 7 αντικαθίσταται από το ακόλουθο κείμενο:
«7. Η Επιτροπή θεσπίζει εκτελεστικά μέτρα προκειμένου να λαμβάνονται υπόψη οι τεχνικές εξελίξεις στις χρηματοπιστωτικές αγορές και για να διασφαλισθεί η ομοιόμορφη εφαρμογή των παραγράφων 2, 4 και 5. Τα μέτρα αυτά, τα οποία έχουν ως αντικείμενο την τροποποίηση μη ουσιωδών στοιχείων της παρούσας οδηγίας διά συμπληρώσεώς της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 27 παράγραφος 2α.
Η Επιτροπή καθορίζει τη μέγιστη διάρκεια του “σύντομου κύκλου διακανονισμού” στον οποίο αναφέρεται η παράγραφος 4 του παρόντος άρθρου, καθώς και τους ενδεδειγμένους μηχανισμούς ελέγχου από την αρμόδια αρχή του κράτους μέλους προέλευσης. Τα μέτρα αυτά, τα οποία έχουν ως αντικείμενο την τροποποίηση μη ουσιωδών στοιχείων της παρούσας οδηγίας διά συμπληρώσεώς της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 27 παράγραφος 2α.
Επιπλέον, η Επιτροπή μπορεί να καταχωρεί τα γεγονότα στα οποία αναφέρεται η παράγραφος 2 του παρόντος άρθρου, σύμφωνα με την κανονιστική διαδικασία στην οποία παραπέμπει το άρθρο 27 παράγραφος 2.».
4.
Η παράγραφος 8 του άρθρου 12 τροποποιείται ως εξής:
α)
οι λέξεις «σύμφωνα με τη διαδικασία του άρθρου 27, παράγραφος 2» απαλείφονται·
β)
προστίθεται το ακόλουθο εδάφιο:
«Τα μέτρα αυτά, τα οποία έχουν ως αντικείμενο την τροποποίηση μη ουσιωδών στοιχείων της παρούσας οδηγίας διά συμπληρώσεώς της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 27 παράγραφος 2α.».
5.
Η παράγραφος 2 του άρθρου 13 τροποποιείται ως εξής:
α)
οι λέξεις «σύμφωνα με τη διαδικασία του άρθρου 27, παράγραφος 2» απαλείφονται·
β)
προστίθεται το ακόλουθο εδάφιο:
«Τα μέτρα αυτά, τα οποία έχουν ως αντικείμενο την τροποποίηση μη ουσιωδών στοιχείων της παρούσας οδηγίας διά συμπληρώσεώς της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 27 παράγραφος 2α.».
6.
Η παράγραφος 2 του άρθρου 14, η παράγραφος 4 του άρθρου 17 και η παράγραφος 5 του άρθρου 18 τροποποιούνται ως εξής:
α)
οι λέξεις «σύμφωνα με τη διαδικασία του άρθρου 27, παράγραφος 2» απαλείφονται·
β)
προστίθεται η ακόλουθη φράση:
«Τα μέτρα αυτά, τα οποία έχουν ως αντικείμενο την τροποποίηση μη ουσιωδών στοιχείων της παρούσας οδηγίας διά συμπληρώσεώς της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 27 παράγραφος 2α.».
7.
Η παράγραφος 4 του άρθρου 19 τροποποιείται ως εξής:
α)
στο πρώτο εδάφιο, οι λέξεις «σύμφωνα με τη διαδικασία του άρθρου 27, παράγραφος 2» απαλείφονται·
β)
προστίθεται το ακόλουθο εδάφιο:
«Τα μέτρα στα οποία αναφέρονται το πρώτο και δεύτερο εδάφιο, και τα οποία έχουν ως αντικείμενο την τροποποίηση μη ουσιωδών στοιχείων της παρούσας οδηγίας διά συμπληρώσεώς της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 27 παράγραφος 2α.».
8.
Η παράγραφος 4 του άρθρου 21 τροποποιείται ως εξής:
α)
στο πρώτο εδάφιο, οι λέξεις «σύμφωνα με τη διαδικασία του άρθρου 27, παράγραφος 2» απαλείφονται·
β)
προστίθεται το ακόλουθο εδάφιο:
«Τα μέτρα στα οποία αναφέρονται το πρώτο, δεύτερο και τρίτο εδάφιο, και τα οποία έχουν ως αντικείμενο την τροποποίηση μη ουσιωδών στοιχείων της παρούσας οδηγίας διά συμπληρώσεώς της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 27 παράγραφος 2α.».
9.
Το άρθρο 23 τροποποιείται ως εξής:
α)
η παράγραφος 4 τροποποιείται ως εξής:
i)
μετά το πρώτο εδάφιο, παρεμβάλλεται το ακόλουθο εδάφιο:
«Στο πλαίσιο του σημείου ii) του πρώτου εδαφίου, η Επιτροπή θεσπίζει επίσης εκτελεστικά μέτρα για την αξιολόγηση προτύπων σχετικά με εκδότες από περισσότερες από μια χώρες. Τα μέτρα αυτά, τα οποία έχουν ως αντικείμενο την τροποποίηση μη ουσιωδών στοιχείων της παρούσας οδηγίας διά συμπληρώσεώς της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 27 παράγραφος 2α.»·
ii)
προστίθεται το ακόλουθο εδάφιο:
«Στο πλαίσιο του προηγούμενου εδαφίου, η Επιτροπή θεσπίζει επίσης εκτελεστικά μέτρα με στόχο τη θέσπιση γενικών κριτηρίων ισοδυναμίας για λογιστικά πρότυπα σχετικά με εκδότες από περισσότερες από μια χώρες. Τα μέτρα αυτά, τα οποία έχουν ως αντικείμενο την τροποποίηση μη ουσιωδών στοιχείων της παρούσας οδηγίας διά συμπληρώσεώς της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 27 παράγραφος 2α.»·
β)
η παράγραφος 5 τροποποιείται ως εξής:
i)
οι λέξεις «σύμφωνα με τη διαδικασία του άρθρου 27, παράγραφος 2» απαλείφονται·
ii)
προστίθεται η ακόλουθη φράση:
«Τα μέτρα αυτά, τα οποία έχουν ως αντικείμενο την τροποποίηση μη ουσιωδών στοιχείων της παρούσας οδηγίας διά συμπληρώσεώς της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 27 παράγραφος 2α.»·
γ)
στην παράγραφο 7, προστίθεται το ακόλουθο εδάφιο:
«Η Επιτροπή θεσπίζει επίσης εκτελεστικά μέτρα με στόχο τη θέσπιση γενικών κριτηρίων ισοδυναμίας για τους σκοπούς του πρώτου εδαφίου. Τα μέτρα αυτά, τα οποία έχουν ως αντικείμενο την τροποποίηση μη ουσιωδών στοιχείων της παρούσας οδηγίας διά συμπληρώσεώς της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 27 παράγραφος 2α.».
10.
Το άρθρο 27 τροποποιείται ως εξής:
α)
παρεμβάλλεται η ακόλουθη παράγραφος:
«2α. Στις περιπτώσεις που γίνεται μνεία της παρούσας παραγράφου, εφαρμόζονται το άρθρο 5α παράγραφοι 1 έως 4 και το άρθρο 7 της απόφασης 1999/468/ΕΚ, τηρουμένων των διατάξεων του άρθρου 8 αυτής.»·
β)
οι παράγραφοι 3 και 4 αντικαθίστανται από το ακόλουθο κείμενο:
«3. Έως τις 31 Δεκεμβρίου 2010 και εφεξής τουλάχιστον ανά τριετία, η Επιτροπή εξετάζει τις διατάξεις περί των εκτελεστικών αρμοδιοτήτων της και υποβάλει έκθεση στο Ευρωπαϊκό Κοινοβούλιο και στο Συμβούλιο σχετικά με τη λειτουργία των εν λόγω αρμοδιοτήτων. Στην έκθεση εξετάζεται ιδίως η ανάγκη για την Επιτροπή να προτείνει τροποποιήσεις στην παρούσα οδηγία, προκειμένου να εξασφαλισθεί το κατάλληλο πεδίο εφαρμογής των εκτελεστικών αρμοδιοτήτων που έχουν ανατεθεί στην Επιτροπή. Το συμπέρασμα καθόσον αφορά την αναγκαιότητα της τροποποίησης συνοδεύεται από λεπτομερές σκεπτικό. Εφόσον απαιτείται, η έκθεση συνοδεύεται από νομοθετική πρόταση για την τροποποίηση των διατάξεων περί της ανάθεσης εκτελεστικών αρμοδιοτήτων στην Επιτροπή.».
Άρθρο 2
Έναρξη ισχύος
Η παρούσα οδηγία αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
Άρθρο 3
Αποδέκτες
Η παρούσα οδηγία απευθύνεται στα κράτη μέλη.
Στρασβούργο, 11 Μαρτίου 2008.

Labels: 12
2
3
15